**2019 жылғы мемлекеттік қызмет көрсету бойынша «Солтүстік Қазақстан облысы Мағжан Жұмабаев ауданы Возвышен ауылдық округі әкімінің аппараты» КММ қызметі туралы ЕСЕБІ**

2013 жылғы 15 сәуірдегі «Мемлекеттік көрсетілетін қызметтер туралы» Қазақстан Республикасының Заңына және Қазақстан Республикасы Үкіметінің 2013 жылғы 18 қыркүйектегі № 983 Қаулысымен (енгізілген өзгертулер мен толықтырулар есебімен) бекітілген мемлекеттік қызмет тізіміне сәйкес, «Солтүстік Қазақстан облысы Мағжан Жұмабаев ауданы Возвышен ауылдық округі әкімінің аппараты» КММ-сі 2019 жыл ішінде мемлекеттік қызметтің 8 түрі көрсетілді және барлығы 47 мемлекеттік қызмет көрсетілді.

8 мемлекеттік қызметтің ішінде:

6 мемлекеттік қызметті «Азаматтарға арналған Үкімет» Мемлекеттік корпорация» КЕАҚ филиалы арқылы алуға болады,

1 мемлекеттік қызмет ақылы түрде ұсынылады, 7 мемлекеттік қызмет тегін көрсетіледі,

Қағаз және (немесе) электронды нысан түрінде – 6, қағаз түрінде – 2 мемлекеттік қызмет көрсетіледі.

Бекітілген 8 стандарт бар.

2019 жылдың қорытындысы бойынша ең көп талап етілген «Сауда-саттықты (конкурстарды, аукциондарды) өткізуді талап етпейтін мемлекеттік меншігіндегі жер учаскелеріне құқықтарды алу» қызметі болды (4 қызмет).

Мемлекеттік қызмет көрсету мәселелері бойынша халықты ақпараттандыру және қол жеткізу мақсатында мемлекеттік мекемеде көрнекі ақпараттары бар (стандарттар, өтініштердің үлгілері, мемлекеттік қызмет көрсетуге жауапты тұлғаның Т.А.Ә.) стенд орналастырылған.

Ресми интернет-ресурста «Мемлекеттік қызметтер» бөлімі бар, онда мемлекеттік органдар көрсететін стандарттар, мемлекеттік қызметтер орналастырылған.

Мемлекеттік қызмет көрсетудің ашықтығын қамтамасыз ету, қызмет берушілер мен қызмет алушылардың байланысын жою, электронды үлгіде көрсетілетін мемлекеттік қызмет санын ұлғайту мақсатында мемлекеттік қызмет көрсету саласында заңнаманы түсіндіру бойынша семинар-кеңестер, сұхбаттар өткізілді. Мұндай 4 іс-шара өткізіліп, түсіндіру шараларымен 96 адам қамтылды.

Аудандық "Вести" және «Мағжан жұлдызы» газеттерінде «Электронды түрде мемлекеттік қызметтер көрсету: мүмкіндіктер мен артықшылықтар» атты мақалалар жарияланды. Қызмет алушылар арасында мемлекеттік қызмет алу тәртібі туралы ақпараттық кітапшалар таратылды.

Ауылдық округтің жауапты мамандары Мағжан Жұмабаев ауданы әкімі аппаратында мемлекеттік қызмет көрсету мерзімінің бұзылуын болдырмау және мемлекеттік қызмет көрсету саласында заңнаманы сақтау бойынша өткізілген сұхбаттарға, семинар-кеңестерге тұрақты негізде қатысты.

Әкім аппаратында өзіне-өзі қызмет көрсету секторы құрылды, онда округ тұрғындары «Азаматтарға арналған үкімет» Мемлекеттік корпорациясы» КЕАҚ филиалына шықпай-ақ, өздері электронды үкімет порталы арқылы қызметтер ала алады.

«Солтүстік Қазақстан облысы Мағжан Жұмабаев ауданы Возвышен ауылдық округі әкімінің аппараты» КММ-нде 2019 жылы мемлекеттік қызмет көрсету мәселелері бойынша қызмет алушылардан шағым түскен жоқ.

Мемлекеттік қызмет көрсетудің ішкі бақылау нәтижесіне сәйкес 2019 жыл ішінде қызмет көрсетудің мерзімдерін бұзушылық тіркелмеген.

2020 жылы мемлекеттік қызмет көрсету сапасын жақсарту және тиімділігін арттыру бойынша жұмыс жалғастырылатын болады.

**Возвышен ауылдық округінің әкімі В.В. Соколов**