**2019 жылғы мемлекеттік қызмет көрсету сұрақтары бойынша «Солтүстік Қазақстан облысы Мағжан Жұмабаев ауданының құрылыс, сәулет және қала құрылысы бөлімі» КММ қызметі туралы**

**ЕСЕБІ**

2013 жылғы 15 сәуірдегі «Мемлекеттік қызмет туралы» Қазақстан Республикасының Заңына және Қазақстан Республикасы Үкіметінің 2013 жылғы 18 қыркүйектегі №983 Қаулысымен (енгізілген өзгерістер мен толықтыруларды есепке алғанда) бекітілген мемлекеттік қызмет тізіліміне сәйкес 2019 жылдың ішінде ауданның құрылыс, сәулет және қала құрылысы бөлімі 7 мемлекеттік қызмет көрсетті:

* Қазақстан Республикасының аумағында жылжымайтын мүлік объектілерінің мекенжайын айқындау жөнінде анықтама беру;
* Құрылыс және реконструкция (қайта жоспарлау, қайта жабдықтау) жобаларын әзірлеу кезінде бастапқы материалдарды ұсыну;
* Тіреу және қоршау конструкцияларын, инженерлік жүйелер мен жабдықтарды өзгертуге байланысты емес қолданыстағы ғимараттардың үй-жайларын (жекелеген бөліктерін) реконструкциялауға (қайта жоспарлауға, қайта жабдықтауға) шешім беру. *(22.04.2019 № 217 мемлекеттік қызметтер тізілімінен алынып тасталды)*
* Эскизді (эскиздік жобаны) келісуден өткізу;
* Үлескерлердің ақшасын тартуға рұқсат беру;
* Тұрғын үй құрылысына үлестік қатысу туралы шарттың есептік жазбасы туралы үзінді беру;
* Тұрғын үй құрылысы мақсаттары үшін жеке кәсіпкерлік субъектілеріне екінші деңгейдегі банктер беретін кредиттер бойынша сыйақы мөлшерлемелерін субсидиялау *(Қызмет көрсетуші өзгерді. 2019 жылдың қазанынан бастап «Даму» кәсіпкерлікті дамыту қоры» АҚ аталған мемлекеттік қызметті көрсетуші болып табылады).*

Барлық 7 мемлекеттік қызмет тегін көрсетіледі.

2019 жылы ауданның құрылыс, сәулет және қала құрылысы бөлімі барлығы 343 мемлекеттік қызмет көрсетті, соның ішінде Мемлекеттік корпорация арқылы 314 қызмет, ал «Электронды үкімет» порталы арқылы 29 қызмет көрсетілді.

2019 жылдың қорытындысы бойынша ең көп талап етілген мемлекеттік қызмет - ***«Қазақстан Республикасының аумағында жылжымайтын мүлік объектілерінің мекенжайын айқындау жөнінде анықтама беру» қызметі (295 қызмет).***

***«Құрылыс және реконструкция (қайта жоспарлау, қайта жабдықтау) жобаларын әзірлеу кезінде бастапқы материалдарды ұсыну»*** мемлекеттік қызметі бойынша 35 СЖТ берілді.

***«Эскизді (эскиздік жобаны) келісуден өткізу»*** мемлекеттік қызметі бойынша бөлім 12 келісу берілді.

2019 жылдың басынан бастап 2019 жылдың сәуіріне дейін ***«Тіреу және қоршау конструкцияларын, инженерлік жүйелер мен жабдықтарды өзгертуге байланысты емес қолданыстағы ғимараттардың үй-жайларын (жекелеген бөліктерін) реконструкциялауға (қайта жоспарлауға, қайта жабдықтауға) шешім беру»*** мемлекеттік қызметі бойынша 1 шешім берілді.

Мемлекеттік қызмет көрсету сұрақтары бойынша қол жетімділік және ақпараттандыру мақсатында мекемеде көрнекті ақпараты бар (стандарттар, регламенттер, өтініштер үлгісі, мемлекеттік қызмет көрсетуге жауапты тұлғалардың Т.А.Ж.) стендтер орналасқан. Бөлімнің **os-mzh.sko.kz** ресми интернет-ресурсында стандарттар, регламенттер, ауданның құрылыс, сәулет және қала құрылысы бөлімі көрсететін мемлекеттік қызметердің тізімі орналасқан «Мемлекеттік қызмет» тарауы жұмыс істейді.

Жыл ішінде «Мағжан жұлдызы» және «Вести» аудандық газеттерінде мемлекеттік қызмет көрсету сұрақтары бойынша мақалалар жарияланды.

Жауапты мамандармен ұдайы түрде мемлекеттік қызмет көрсету саласындағы заңнаманы, стандарттар мен қызмет көрсету мерзімдерін сақтау бойынша әңгімелесулер, семинар-кеңестер өткізіліп, әдістемелік көмек көрсетілді.

Мемлекеттік қызмет көрсетуге жүргізілген ішкі бақылаудың нәтижесіне сәйкес 2019 жыл ішінде мемлекеттік қызмет көрсету мерзімдерін бұзу тіркелген жоқ.

2019 жылы Солтүстік Қазақстан облысы Мағжан Жұмабаев ауданы құрылыс, сәулет және қала құрылысы бөліміне мемлекеттік қызмет көрсету сұрақтары бойынша қызмет алушылардан шағымдар түскен жоқ.

Тұрғындарға мемлекеттік қызмет көрсетудің тиімділігін арттыру және сапасын жақсарту мақсатында 2020 жылы мемлекеттік қызметті уақытылы және сапалы көрсету бойынша жұмыстар жалғасатын болады.

**Бөлім басшысы А. Қыраубаев**